北延段及二期綫路由白雲區鴉崗立交東北側白雲湖站向南引出，穿過華南快速同滘心村後沿石沙路、石槎路同西槎路行進，下穿石井河、德康路同北環高速，經過同德圍片區，喺鵝掌坦站後向南下穿增埗河，轉向東南沿西增路敷設，喺西村站以南下穿民居、廣州西站、站前路同流花湖公園，轉向南偏西，沿荔灣路、康王路敷設，下穿東風西路、中山七路同長壽西路，經過陳家祠同上下九，喺文化公園以南下穿粵海關舊址，喺人民橋以東約100m處過珠江，沿洪德路同工業大道行進，止於南田路口鳳凰新村站前。